Politică

Social-democraţii au transmis joi că Eurostat a atestat oficial că PIB-ul României l-a depăşit pe cel al Portugaliei, ceea ce reprezintă ”dovada clară a creşterii bunăstării generale a ţării şi a românilor, dincolo de cifre şi de sentimentul legitim de mândrie”.

”Eurostat atestă oficial că PIB-ul României l-a depăşit pe cel al Portugaliei, dupa ce în urmă cu un an l-a depăşit pe cel al Greciei! Suntem mândri de performanţa ţării noastre şi a românilor care au dat valoare măsurilor PSD de stimulare a investiţiilor şi au făcut posibil acest rezultat excepţional”, transmit social-democraţii pe pagina de Facebook a partidului.

Potrivit PSD, aceasta este ”dovada clară a creşterii bunăstării generale a ţării şi a românilor”.

”Este dovada clară a creşterii bunăstării generale a ţării şi a românilor, dincolo de cifre şi de sentimentul legitim de mândrie. Economia noastră este azi mai puternică şi continuă să crească, ceea ce va aduce beneficii românilor şi o influenţă mai mare pentru România, inclusiv asupra deciziilor UE! PSD va continua aplicarea programului de guvernare pentru a consolida creşterea economiei naţionale, în beneficiul românilor şi al întregii ţări”, adaugă social-democraţii.